কোয়া (উপজাতি)
কোয়া হল একটি ভারতীয় উপজাতি সম্প্রদায় যারা অন্ধ্র প্রদেশ, তেলেঙ্গানা, ছত্তিশগড় এবং ওড়িশা রাজ্যে বসবাস করেন। কোয়ারা তাদের নিজস্ব উপভাষায় নিজেদেরকে কৈতুর বলে পরিচয় দেয়। কোয়ারা যে ভাষায় কথা বলে তা কোয়া ভাষা নামে পরিচিত। এটি গোন্ডি ভাষাগোষ্ঠীর সাথে সম্পর্কিত একটি দ্রাবিড় ভাষা। কোয়াদের সাধারণত কোই, কোয়ালু, কোয়োল্লু, কোয়া ডোরালু, ডোরালা সত্তাম ইত্যাদি নামে অভিহিত করা হয়। কোয়া উপজাতি কোয়া, ডলি কোয়া, গুট্টা কোয়া বা গোট্টি কোয়া, কমমারা কোয়া, মুসারা কোয়া, ওডি কোয়া, পট্টিডি কোয়া, রাশা কোয়া, লিঙ্গাধারী কোয়া (সাধারণ), কোট্টু কোয়া, ভীনে কোয়া, রাজা কোয়া ইত্যাদিতে বিবিধ ভাগে বিভক্ত।